12 मार्च की शाम 7:36 पर मंगल ग्रह अपनी ही राशि मेष में जा रहा है। यह मेष राशि में 23 मई तक रहेगा। यद्यपि यह अपनी ही राशि में है फ़िर भी मंगल की स्थिति को अनुकूल नहीं कहा जाएगा। मंगल अग्नि तत्त्व का ग्रह है। मेष राशि भी अग्नि तत्त्व की मानी गई है। साथ ही मंगल अपनी सातवीं दृष्टि से तुला राशि में स्थित शनि और राहु को देखेगा। यानी कि मंगल ग्रह राहु और शनि ग्रह से समसप्तक रहेगा। इस प्रकार इनका आपस में दृष्टि सम्बंध बनेगा। मंगल और राहु के सम्बंध को अंगारक योग माना गया है वहीं शनि को बारूद का कारक तो मंगल को आग माना गया है।